O prato se troba en posición de cantimplano con un desnivel muit suau, entre os 1500 y os 1600 mslm, y coincide en cota altitudinal con os aqüiferos de la Oturía (que en atros puestos forman o sistema d'os ditos «reguers» de la Oturía), razón por a qual i amaneixen numerosas fuents y vivers. O parache ye especialment conoixiu porque se i troba la ermita de Santa Orosia (sieglos XVI y XVII), a redol d'a qual se dan cita cada 25 de chunio (diada d'a santa) romeus de diferents lugars d'a redolada, que i puyan en romería.